
In zilele noastre încă mai există mulți preoţi buni şi virtuoşi în bisericile de la oraş 
şi de la sate. Sunt nişte oameni cumsecade, respectuoşi, gata să ajute. ŞI, chiar şi 
atunci când nu predică, au ei metoda lor de a învăţa poporul. 


Cunosc un asemenea preot în Atena. Este cel mai smerit şi mai simplu om pe care 
l-am cunoscut vreodată. Pentru orice sfântă taină săvârşită, dacă îi dai o drahmă sau 
cincizeci de cenți sau zece cenți, le ia cu drag. Dacă nu-i dai nimic, nu va cere. 
Dacă îi dai trei drahme, îţi face Parastas, Sfânta Liturghie, Pavecerniţa, Vecernie, 
Utrenie, Ceasuri, în total nouă ore de slujbe. Dacă îi dai numai două drahme, nu-ţi 
va reproşa nimic. Dacă îi dai un pomelnic cu numele celor adormiţi, îl păstrează 
pentru totdeauna. Timp de doi, trei ani îi pomeneşte neîncetat. La fiecare 
Proscomidie, pomeneşte în jur de două-trei mii de nume. Niciodată nu se plictiseşte 
să le pomenească. Proscomidia săvârşită de el durează două ore, iar Sfânta 
Liturghie, alte două ore. După apolisul Liturghiei, împarte toată anafora celor 
prezenţi. Pentru sine nu păstrează aproape nimic. 

Odată s-a întâmplat să datoreze cuiva o mică sumă de bani şi vroia s-o plătească cu 
orice preţ. Avea multe monede, care valorau în total în jur de zece-cincisprezece 
drahme. Timp de două ore le-a tot numărat, însă tot nu reuşea să afle suma exactă. 
Într-un final, un creştin s-a oferit să-l ajute. 


Nu avea nici o educaţie şi era puţin bâlbâit. Când citea rugăciuni, pronunţa cu- 
vintele corect, însă când citea Evanghelia, le cam stâlcea. Vă veţi întreba probabil, 
de ce se întâmpla aceasta? Explicaţia este următoarea: rugăciunile erau aceleaşi şi 
le citea aproape zilnic, pe când pericopele evanghelice erau diferite şi le citea o 
dată, de două sau cel mult de trei ori pe an, cu excepţia anumitor pericope, care se 
repetă, aşa cum sunt cele de la sfinţiri sau paraclise. De multe ori, greşelile pe care 
le făcea în timpul citirii erau comice şi cu toate acestea, nimeni din cei prezenţi nu 
râdea. Şi ştiţi de ce? Pentru că ne obişnuiserăm cu el şi de acum ne plăcea, fiindcă 
era demn de iubire, datorită simplităţii şi virtuţilor sale. Era demn de prima Fericire 
rostită de Mântuitorul. 


Credeţi că dacă absolvea vreo şcoală de preoţi, nivelul său de educaţie ar fi fost mai 
înalt? Credeţi că l-ar fi schimbat câteva litere neclare, învăţate cu forța? Sau ar fi 
devenit mai bun? 


Alexandros Papadiamântis 
Sursa: O năâna Nik010g lavă, ed. Astir, Atena 1979. 


Paraclisul Sfântului Nicolae Planas 


4 
ț 
SJ. 


Nicolae: Planas 


[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă ie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a Slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt, 


8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar: Săltaţi acum, popoare bătând din palme cu tărie şi primiţi pe Sfântul cel 
vestit între sfinţi, pe Nicolae naxiotul, pe primitorul cel călduros al tuturor celor ce i 
se roagă şi pârga cea dumnezeiască a tuturor preoţilor; pe cel care în vremurile din 
urmă a bineplăcut lui Dumnezeu. 


Slavă Tatălui şi Fiului şi Sfântului Duh! Şi acum şi pururea şi în vecii vecilor. 
Amin! 


Nu vom tăcea, Născătoare de Dumnezeu, pururea a spune puterile tale, noi nevred- 
nicii. Că de nu ai fi stat tu înainte rugându-te, cine ne-ar fi izbăvit pe noi dintru 
atâtea nevoi? Sau cine ne-ar fi păzit pe noi până acum slobozi? Nu ne vom depărta 
de la tine, Stăpână, că tu izbăveşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 


11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfântului Nicolae Planas 

T! he Holy Relics of St. Nicholas Planas, treasured in the Church of St. Joh 
Kynegou 


Cântarea 1 


Irmos: Apa trecând ca pe uscat şi din răutatea egiptenilor scăpând Israiliteanul, 
striga: Izbăvitorului şi Dumnezeului nostru să cântăm. 


Stih: Sfinte părinte Nicolae, roagă-te lui Dumnezeu pentru noi. 

Vlăstarul cel ales al Naxului şi moștenitorul cel sfinţit al Raiului, sădit fiind de mic, 
părinte, în curţile Domnului cele sfinte, ai adunat cu îmbelşugare, belşug de roade 
nemuritoare. 


Stih: Sfinte părinte Nicolae, roagă-te lui Dumnezeu pentru noi. 


Chemat ai fost din pruncie , spre a Domnului slujire, şi fără murmur ai purtat, ca un 
preot adevărat, jugul cel uşor şi bun al Preablândului Stăpân. 


Slavă Tatălui şi Fiului şi Sfântului Duh. 


Dăruieşte-mi harul tău, părinte, înţelepciune şi luminarea minţii, ca să laud în cân- 
tări ale tale îndurări. 


Şi acum şi pururea şi în vecii vecilor. Amin. 


Fiind bun şi milostiv, părinte Nicolae roagă-te neîncetat de Dumnezeu Născătoarei, 
să ridice de pe sufletele noastre, sarcina mulțimii de păcate. 


Cântarea 3 
Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta, că tu eşti marginea doririlor şi 


credincioşilor întărire, Unule, lubitorule de oameni. 


Stih: Sfinte părinte Nicolae, roagă-te lui Dumnezeu pentru noi. 


Făcându-te asemenea Serafimilor prin slujba privegherilor şi trăind ca un ne- 
agonisitor, te-ai îmbogăţit cu rodul ostenelilor. 


Stih: Sfinte părinte Nicolae, roagă-te lui Dumnezeu pentru noi. 


Umplându-te de dumnezeiască râvnă, ai săvârşit Liturghia cea sfântă, pe care în 
fiecare zi vreme de cincizeci de ani neîncetat o ai înălţat. 


Slavă Tatălui şi Fiului şi Sfântului Duh. 


Pâraie de lacrimi vărsând, şi văpaia patimilor tale stingând, ai ajuns la limanul cel 
lin, de unde te roagă, cuvioase, pentru sufletele noastre. 


Şi acum şi pururea şi în vecii vecilor. Amin. 

Stăpână de Dumnezeu Născătoare, mângâierea celor ce sunt în întristare, nu înceta 
a te ruga pentru noi, cei cufundaţi în nevoi, ca să dobândim prin tine, sufletelor 
mântuire. 


Următoarele stihiri se zic după Cântarea 3 şi 6: 


Părinte Nicolae cuvioase, primind har de la Dumnezeu, cere nouă îndreptare şi 
sufletelor luminare. 


Dumnezeiescule părinte, a Naxului odraslă sfântă, caută spre întinăciunea inimii 


mele şi şterge urâciunea păcatelor mele. 


Cântarea 4 


Irmos: Auzit-am, Doamne, taina rânduielii Tale, înțeles-am lucrurile Tale şi am 
prea slăvit Dumnezeirea Ta. 


Stih: Sfinte părinte Nicolae, roagă-te lui Dumnezeu pentru noi. 


Toată mâhnirea ai alungat când Dumnezeu te-a încercat, căci rămânând fără soţie, 
ai ales o altă-nsoţire, a monahilor vieţuire. 


Stih: Sfinte părinte Nicolae, roagă-te lui Dumnezeu pentru noi. 


Lepădând întinăciunea cea trupească, împreună şi pe cea sufletească, petrecut-ai 
viaţă îngerească, şi te-ai ridicat mai presus de lume, pe care nu o uita în rugăciune. 


Slavă Tatălui şi Fiului şi Sfântului Duh. 


Umblând prin ropot de ape multe, neudat ai ajuns la biserica ta, sfinte, unde te-ai 
înălțat prin rugă sfântă, ca un vultur ce spre ceruri se avântă. 


Şi acum şi pururea şi în vecii vecilor. Amin. 


Milostiveşte-te spre robii tăi, o, Maică a milostivirii, şi ne scoală pe noi din somnul 
cel greu al nesimţirii, şi roagă-te cu îndrăznire pentru a noastră mântuire. 


Cântarea 5 


Irmos: Luminează-ne pe noi, Doamne, cu poruncile Tale şi cu braţul Tău cel înalt, 
pacea Ta dă-ne-o nouă, iubitorule de oameni. 


Stih: Sfinte părinte Nicolae, roagă-te lui Dumnezeu pentru noi. 
Pentru multa ta smerenie şi mai multă osteneală, dobândit-ai către Domnul minu- 
nată îndrăzneală; de aceea nu înceta din sfințita rugăciune pentru pace între oameni 


şi bunăvoire-n lume. 


Stih: Sfinte părinte Nicolae, roagă-te lui Dumnezeu pentru noi. 


N-ai dat somn ochilor tăi, nici genelor dormitare, până ce n-ai adunat visterii ne- 
muritoare. De care ne-mpărtăşeşte şi pe noi cei sărăciţi, care suntem în păcate şi de 
patimi istoviţi. 


Slavă Tatălui şi Fiului şi Sfântului Duh. 

Dreptar te-ai făcut, părinte, prin învăţăturile tale, care s-au făcut tuturor făclii spre 
luminare. Arată-mi şi mie calea, care, prin ascultare, nerătăcit să mă conducă, la 
veşnica cămară. 

Şi acum şi pururea şi în vecii vecilor. Amin. 

De râvna cea bună, Stăpână, umple inima mea, ca să mă ostenesc şi eu pentru 
mântuirea mea. Şi-mi întăreşte sufletul, cu bună sprijinire, ca să mă ridic şi eu din 


multă lenevire. 


Cântarea 6 


Irmos: Rugăciunea mea voi înălța către Domnul şi Lui voi spune necazurile mele, 
căci s-a umplut sufletul meu de răutăţi şi viaţa mea s-a apropiat de iad şi ca lona mă 
rog: Dumnezeule, din stricăciune scoate-mă. 


Stih: Sfinte părinte Nicolae, roagă-te lui Dumnezeu pentru noi. 

Slujind Inaintemergătorului şi lui Elisei proorocul, te-ai învrednicit de har şi de 
binecuvântarea lor, iar mie, celui ce îndrăznesc în laude să te cinstesc, dăruieşte-mi 
cu-ndurare, a ta binecuvântare. 


Stih: Sfinte părinte Nicolae, roagă-te lui Dumnezeu pentru noi. 


Rogu-te pe tine, sfinte, ca prin rugăciunile tale, de cursele vrăjmaşului cele multe, 
degrab să aflu uşurare. Şi mă păzeşte nevătămat de ele cu a ta apărare. 


Slavă Tatălui şi Fiului şi Sfântului Duh. 

Slobozeşte-mă de patimi, sfinte, şi de a ispitelor felurime, de bolile ce mă chinu- 
iesc, de moarte şi de stricăciune, dăruindu-mi sănătate trupului şi sufletului nepă- 
timire. 

Şi acum şi pururea şi în vecii vecilor. Amin. 


Preasfântă Născătoare de Dumnezeu, cu rugăciunile tale, cere nouă de la Fiul tău, 
iertare de greşale şi dumnezeiască întărire, să scăpăm de a lumii împătimire. 


Apoi troparele de după Cântarea 3: 


Părinte Nicolae cuvioase, primind har de la Dumnezeu, cere nouă îndreptare şi 
sufletelor luminare. 


Dumnezeiescule părinte, a Naxului odraslă sfântă, caută la întinăciunea inimii me- 
le şi şterge urâciunea păcatelor mele. 


Doamne miluieşte (de trei ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Părinte de trei ori fericite, slujitor neobosit al tainelor celor sfinte, priveghetor neo- 
bosit la rugăciune şi liturghisitor plin de râvnă al Jertfei fără de sânge, stâlp al 
răbdării şi al sărmanilor părinte, pildă de smerenie şi pentru lume rugător fierbinte, 
nu înceta Nicolae Sfinte, milostiv a-L face pe Cerescul Părinte, pentru sufletele 
noastre cele prihănite. (de trei ori) 


Din Sfânta Evanghelia de la Luca citire 


Pilda galileienilor. O femeie vindecată în ziua sâmbetei. Pilde şi cuvinte despre 
împărăţia lui Dumnezeu. Ierusalimul şi jalea-i viitoare. 


1. Şi erau de faţă în acel timp unii care-I vesteau despre galileienii al căror sânge 
Pilat l-a amestecat cu jertfele lor. 

2. Și EL răspunzând, le-a zis: Credeţi, oare, că aceşti galileieni au fost ei mai 
păcătoşi decât toţi galileienii, fiindcă au suferit aceasta ? 

3. Nu! zic vouă; dar dacă nu vă veți pocăi, toți veţi pieri la fel. 

4. Sau acei optsprezece inşi, peste care s-a surpat turnul în Siloam şi i-a ucis, 
gândiţi, oare, că ei au fost mai păcătoşi decât toți oamenii care locuiau în leru- 
salim? 

5. Nu! zic vouă; dar de nu vă veţi pocăi, toţi veți pieri la fel. 

6. Și le-a spus pilda aceasta: Cineva avea un smochin, sădit în via sa şi a venit să 
caute rod în el, dar n-a găsit. 

7. Şi a zis către vier: lată trei ani sunt de când vin şi caut rod în smochinul acesta 
şi nu găsesc. Taie-l; de ce să ocupe locul în zadar ? 

8. Iar el, răspunzând, a zis: Doamne, lasă-l şi anul acesta, până ce îl voi săpa 
împrejur şi voi pune gunoi. 

9. Poate va face rod în viitor; iar de nu, îl vei tăia. 


Slavă Tatălui şi Fiului şi Sfântului Duh.. 


Pentru rugăciunile cuviosului tău, Nicolae, Milostive, curăţeşte mulţimea greşa- 
lelor noastre. 


Şi acum şi pururea şi în vecii vecilor. Amin.. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stih: Miluieşte-ne, Dumnezeule, după mare mila Ta şi după mulţimea  în- 
durărilor Tale curăţeşte fărădelegile noastre. 


Din fragedă copilărie ţi-ai afierosit inima lui Dumnezeu pe care L-ai iubit şi dorind 
să petreci viață îngerească ai primit slujire preotească, şi covârşind pe mulți în 
nevoinţa privegherii, la cer te-ai ridicat prin virtutea răbdării. Pe Dumnezeu roagă- 
L, prea bunule părinte, să ne păzească de nevoi şi de ispite. 

Cântarea 7 

Irmos: Tinerii cei au mers din ludeea în Babilon oarecând, cu credința Treimii, 
văpaia cuptorului au călcat-o cântând: Dumnezeul părinţilor noştri, bine eşti 
cuvântat. 


Stih: Sfinte părinte Nicolae, roagă-te lui Dumnezeu pentru noi. 


Celor ce te lăudăm pe tine, purtătorule de Dumnezeu părinte, fă-te grabnic ajutor şi 
din primejdii izbăvitor, ca să cântăm noi, păcătoşii: Bine eşti cuvântat, Dumnezeul 
părinților noştri. 


Stih: Sfinte părinte Nicolae, roagă-te lui Dumnezeu pentru noi. 


Lepădându-te de bogăţiile vieţii, părinte, ai umblat pe urmele Domnului cele sfinte, 
căruia cu credinţă I-ai cântat: Dumnezeule, bine eşti cuvântat. 


Slavă Tatălui şi Fiului şi Sfântului Duh. 


Inima ta cea curată, de dragostea Domnului învăpăiată, ca o făclie în întuneric s-a 
arătat şi cu vrednicie a cântat: Dumnezeule, bine eşti cuvântat. 


Şi acum şi pururea şi în vecii vecilor. Amin. 


Stăpână de Dumnezeu Născătoare, roagă-te împreună cu Sfântul Nicolae, lui Hris- 
tos bine să-l plac şi să-l cânt neîncetat: Dumnezeule, bine eşti cuvântat. 


Cântarea $ 


Irmos: Pe Împăratul ceresc, pe care Îl laudă oștile îngereşti, lăudaţi-L şi-L prea 
înălţaţi întru toţi vecii. 


Stih: Sfinte părinte Nicolae, roagă-te lui Dumnezeu pentru noi. 


Smerindu-ţi trupul, părinte, prin posturi şi privegheri şi pătimiri multe, ai ajuns prin 
văzduh mergător şi cu îngerii împreună vorbitor. 


Stih: Sfinte părinte Nicolae, roagă-te lui Dumnezeu pentru noi. 

Cum ne vom minuna noi smeriţii, de credinţa ta cea mare, sfinte? Căci închinându- 
te sfinților din biserica ta şi ale lor picioare neajungând a le săruta, aceia cu dra- 
goste spre tine coborau. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Pe cei ce se închină în biserica ta şi pe toţi cei ce-ţi cinstesc pomenirea, nu ne trece 
cu vederea, părinte, ci ne dăruieşte binecuvântare şi întărire. 


Şi acum şi pururea şi în vecii vecilor. Amin. 


Caută, Fecioară de Dumnezeu Născătoare, spre duhovniceştii fii ai părintelui Nico- 
lae şi te roagă Fiului tău să-i păzească de ispita celui rău. 


Cântarea 9 
Irmos: Cu adevărat, Născătoare de Dumnezeu, te mărturisim pe tine Fecioară cu- 


rată, noi cei izbăviţi prin tine, slăvindu-te cu cetele fără de trup. 


Stih: Sfinte părinte Nicolae, roagă-te lui Dumnezeu pentru noi. 


Impreună locuitor cu îngerii te-ai făcut când cu moarte cuvioasă către Domnul ai 
trecut, pe care roagă-L, părinte Nicolae, să ne dăruiască iertare de greşale. 


Stih: Sfinte părinte Nicolae, roagă-te lui Dumnezeu pentru noi. 


A credincioşilor aleasă mulțime ce de pretutindeni aleargă la tine, îți cântă şi te 
laudă neîncetat, ca pe un prieten al lui Hristos adevărat. 


Slavă Tatălui şi Fiului şi Sfântului Duh. 


In toată latura dreptmăritoare a ajuns vestea isprăvilor tale, pentru aceasta cu toţii 
aleargă la tine, mişcaţi de dragoste fiiască, ca de mângâiere dumnezeiască să se 
învrednicească. 


Şi acum şi pururea şi în vecii vecilor. Amin. 


O, Maică prea curată, primeşte-mi ruga cea săracă şi o du pe ea Fiului tău, ru- 
gându-L să mă izbăvească de înşelăciunea celui rău. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Pe cel minunat între preoţi şi neobosit între slujitori, pe cel care vreme de jumătate 
de veac, Jertfa cea fără de sânge o ai înălţat, pe Nicolae cel nou, toţi să-l lăudăm. 


Pe lăstarul cel nou al Naxului şi liturghisitorul cel sfinţit al atenienilor, pe Nicolae 
Planas, părintele nostru şi bineplăcutul lui Dumnezeu, cu laude şi cântări acum să-l 
întâmpinăm. 


Pe păstorul cel dumnezeiesc, pe prietenul săracilor, pe iubitorul de privegheri, pe 
împreună vorbitorul cu îngerii, toată obştea drepteredincioşilor cu dragoste să-l 
lăudăm. 

Pe râvnitorul cel nou, pe tăinuitorul Domnului, pe cel ales între preoţi, pe ltur- 
ghisitorul cel neobosit, pe mijlocitorul păcătoşilor, pe sfântul cel de curând arătat, 
cu dragoste lăudându-l, să-l cinstim. 


Cu Născătoarea de Dumnezeu, cu Inaintemergătorul Domnului, cu apostolii, cu 
mucenicii, cu cuvioşii şi cu toţi sfinţii, roagă-te lui Dumnezeu, părinte Nicolae, 
pentru sufletele noastre. 


Apoi se face otpustul: Pentru rugăciunile Sfântului părinte Nicolae Planas, Doamne 
lisuse Hristoase, miluieşte-mă şi mă mântuieşte pe mine, păcătosul. 


Sursa: https://doxologia.ro/ceaslov/paraclise/paraclisul-sfantului-nicolae-planas 

Sfântul Nicolae Planas 

Bucură-te, Sfinte cuvioase părinte Nicolae, păstor smerit al Domnului! 


